**ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ, ПРИЕТА ОТ ОБЩИНСКИ СЪВЕТ - ПЛОВДИВ** (Приета с Решение № 14, взето с Протокол № 1 от 19.01.2012 г., в сила от 1.02.2012 г.; Изм. и доп. с Р. № 99, пр. № 5 от 15.03.2012г; Изм. и доп. с Р. № 245, пр. № 12 от 28.06.2012г; Изм. и доп. с Р. № 395, пр. № 16 от 27.09.2012 г.; Изм. и доп. с Р. № 445, пр. № 23 от 18.12.2013 г.; Изм. и доп. с Р. № 289, пр. № 15 от 11.09.2014 г.; Изм. и доп. с Р. № 124, пр. № 8 от 23.04.2015 г.;Изм. и доп. с Р. № 195, пр. № 11 от 04.06.2015 г.; Изм. и доп. с Р. № 224, пр. № 12 от 18.06.2015 г.; Изм. и доп. с Р. № 335, пр. № 14 от 27.08.2015 г.; Изм. и доп. с Р. № 157, пр. № 6 от 14.04.2016 г.; Изм. и доп. с Р. № 205, пр. № 7 от 17.05.2016 г.; Изм. и доп. с Р. № 400, пр. № 15 от 13.09.2016 г.; Изм. и доп. с Р. № 245, пр. № 14 от 27.07.2017 г.; Изм. и доп. с Р. № 369, пр. № 19 от 26.10.2017 г.; Изм. и доп. с Р. № 415, пр. № 19 от 12.11.2018 г.)

**Вносител: ЗДРАВКО ДИМИТРОВ – Кмет на община Пловдив**

***Проект***

*Съгласно чл.26, ал.4 от Закона за нормативните актове, в законоустановения срок от 30 дни, община Пловдив, чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на e-mail адрес:* [d.kostova@plovdiv.bg](mailto:d.kostova@plovdiv.bg) ; [kr\_marinova@plovdiv.bg](mailto:kr_marinova@plovdiv.bg) *или в деловодството на община Пловдив, пл. „Стефан Стамболов” № 1.*

**МОТИВИ**

**I. Обосновка за конкретната необходимост от приемане на Наредба за изменение и допълнение на** Наредбата за реда за спиране, престой и паркиране на пътни превозни средства на територията на община Пловдив.

Причините, които налагат приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на град Пловдив, са следните:

На територията на община Пловдив действат местни правила и подзаконова нормативна уредба относно въпроса - кои участъци от пътната мрежа на град Пловдив попадат в обхвата на зоните за разрешено платено краткотрайно паркиране (Синя зона и Зелена зона).

Съгласно чл.19, ал.1, т.2 от Закона за пътищата /ЗП/, общинските пътища се управляват от кметовете на съответните общини. По аргумент от разпоредбата на параграф 1, т.1 от Наредба №1 за организиране на движението по пътищата /обн. ДВ бр.13/10.02.2001 год./, издадена от МРРБ, на основание чл.3, ал.3 от Закона за движение по пътищата /ЗДвП/, кметовете на съответните общини са и стопани на пътя. Изхождайки от посоченото и предвид разпоредбата на чл.19, ал.1, т.2 и ал.2, т.5 от Закона за пътищата, във вр. чл. 99, ал. 1 от ЗДВП, се налага обоснованият извод, че осигуряването на общественото ползване на пътищата чрез регулиране и контрол на автомобилното движение попада в правомощията на собственика или администрацията, управляваща пътя и определяща зони за платено и безплатно паркиране в определени часове на денонощието.

На основание цитираната по-горе законова уредба и отчитайки нарастващата необходимост от създаване на ефективна организация на паркирането и мобилността на територията на град Пловдив, която се развива изключително динамично, може да се обобщи, че приемането на промените, измененията и допълненията в Наредбата биха довели до ограничаването на случаи на паркиране на МПС на забранени площи в посочената градска зона.Ще се защити сигурността на пешеходците и ще се запази идентичността и частта от уникалното културно наследство на града в посочената част на града.

В случая, конкретната необходимост от приемане на Наредба за изменение и допълнение на Наредбата за реда за спиране, престой и паркиране на пътни превозни средства на територията на община Пловдив е наложена от следните фактически и правни обстоятелства, касаещи отделни текстове, а именно:

**1.**В деловодството на община Пловдив е постъпило писмо с вх. № Към 20 ОПР-1172-/1/ от 18.09.2020г., от директора на Общинско предприятие „Паркиране и репатриране“ – инж. Ненко Калакунов до заместник-кмет „Транспорт“, касаещо искане на база постъпили заявления, жалби и подписки от граждани, които желаят разширяване на обхвата на „Синя зона“ в гр. Пловдив за определени райони или улици. Директорът на ОП „Паркиране и репатриране“ предлага бул. „Марица“-юг да бъде маркиран с пътни знаци „Синя зона“ от ул. „Стефка Николова“ до ул. „Чардафон“, а ул. „Ген. Данаил Николаев“, ул. „Мечников“ и ул. „Елиезер Калев“ да бъдат включени в списъка на Приложение № 1 към чл. 10, ал. 3 от Наредбата за реда за спиране, престой и паркиране на пътни превозни средства на територията на град Пловдив.

В упоменатото по-горе писмо, инж. Ненко Калакунов отправя предложение до заместник-кмет „Транспорт“ на община Пловдив – г-н Тодор Чонов, да бъде увеличен часовия диапазон на режим „Синя зона“ като същия бъде удължен с +1час, а именно: „Синята зона“ в град Пловдив да трае от 8:30 ч. до 18:30 ч. от понеделник до събота- включително. Мотивът на инж. Калакунов за удължаване на часовия диапазон на режим „Синя зона“ – Пловдив е обстоятелството, че на територията на по-големите градове в България, както и в столицата времетраенето на режим за платено паркиране е с по-голяма продължителност от тази на гр. Пловдив */например в Столична община – платеното паркиране е от 08:30 ч. до 19:30 ч.; в община Варна – платено паркиране от 09:00ч. до 19:00ч., в община Бургас - платено паркиране от 09:00ч. до 19:00ч./.*

**2.** Наложително е да бъде отменена разпоредбата на чл. 41 от Наредбата, която гласи, че: „*При констатирани и/или установени нарушения на правилата за паркиране, за които няма изрично и конкретно определена санкция в Закона за движение по пътищата, на лицата, извършили или допуснали нарушението, се налагат санкциите предвидени в настоящата наредба”.* Тази промяна се налага, тъй като разпоредбата на чл. 41 от Наредбата в настоящата й редакция изрично изключва от приложното поле на същата всички нарушения, за които е налице изрично и конкретно определена санкция в Закона за движение по пътищата.

**3.** Следва да бъде променено името на *Наредбата за реда за спиране, престой и паркиране на пътни превозни средства на територията на община Пловдив* **на *Наредба за организацията на движението на територията на община Пловдив*.** Това е необходимо, поради неудобната за гражданите на община Пловдив употреба на дългото наименование на Наредбата, което затруднява и актосъставителите при изписването на пълното й наименование в съставените от тях фишове и актовете за установяване на административни нарушения. Поради дългото наименование на Наредбата актосъставителите често използват съкратената абревиатура НРСППППСТГП, която от своя страна в голям брой от случаите остава неясна за гражданите. Целта на местните наредби е да са с по-кратки имена, ясни и лесни за употреба от гражданите.

**Причините, които налагат приемането на Наредба за изменение и допълнение на** Наредбата за реда за спиране, престой и паркиране на пътни превозни средства на територията на Община Пловдив **са** свързани с превеждането на текстовете й в съответствие със законовите разпоредби от по-висока степен, както и поради необходимостта от унифициране и осъвременяване на нормативната уредба по отношение на зоната за паркиране на територията на община Пловдив и по-конкретно:

**Считам за обосновано и необходимо да се извършат промени и допълнения на разпоредбите на чл. 10, алинея 1 и Приложение 1 към чл.10, ал.3; от сега действащата Наредба** за реда за спиране, престой и паркиране на пътни превозни средства на територията на община Пловдив**, касаещи часовият диапазон и обхватът на Синята зона в гр. Пловдив, с цел тяхното прецизиране.**

Следва да се отмени чл.41 от Наредбата за реда за спиране, престой и паркиране на пътни превозни средства на територията на Община Пловдив*При констатирани и/или установени нарушения на правилата за паркиране, за които няма изрично и конкретно определена санкция в Закона за движение по пътищата, на лицата, извършили или допуснали нарушението, се налагат санкциите предвидени в настоящата наредба.* Тази промяна се налага, тъй като разпоредбата на чл. 41 от Наредбата в настоящата й редакция изрично изключва от приложното поле на същата всички нарушения, за които е налице изрично и конкретно определена санкция в Закона за движение по пътищата.

**По изложените по-горе (в т.1, т.2, т.3) съображения е необходимо да бъде извършена промяна в текстовете на Наредбата за** реда за спиране, престой и паркиране на пътни превозни средства на територията на Община Пловдив**.**

**§1.Да се измени името на** Наредбата за реда за спиране, престой и паркиране на пътни превозни средства на територията на община Пловдив като същата се именува на: **Наредба за организацията на движението на територията на община Пловдив**

**§2. Да се измени и допълни чл. 10, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 10, ал.1.** „На територията на града се определят райони, пътища или части от пътища за зони за платено и безплатно паркиране /"Синя зона”/ в определени часове на денонощието, от понеделник до събота включително, с изключение на обявените с нормативен акт официални национални празници, в часовия диапазон от 08.30 до 18.30 часа. Таксуването се определя съобразно действителното време на паркиране в зоните за паркиране.“

**§3. Да се измени и допълни Приложение 1 към чл. 10, алинея 3** от Наредба за реда за спиране, престой и паркиране на пътни превозни средства на територията на Община Пловдив, като Приложение 1 добива следния вид:

Приложение № 1

**Списък на булеварди, улици и площади с разрешено краткотрайно платено паркиране (Синя Зона)**

|  |  |
| --- | --- |
| **№ по ред** | **Булеварди/Улици/Площади** |
| 1. | ул. „4-ти януари“ |
| 2. | ул. „Александър Екзарх„ |
| 3. | ул. „Алцеко“ |
| 4. | ул. „Ангел Кънчев“ |
| 5. | ул. „Антим I“ |
| 6. | ул. „Белград“ |
| 7. | ул. „Бетовен“ |
| 8. | ул. „Брезовска“ |
| 9. | ул. „Булаир“ |
| 10. | ул. „Васил Левски“ |
| 11. | ул. „В. Търново“ |
| 12. | ул. „В. Юго“ |
| 13. | ул. „Висла“ |
| 14. | ул. „Георги Бенковски“ |
| 15. | ул. „Г. М. Димитров“ |
| 16. | ул. „Густав Вайганд“ |
| 17. | пл. „Гроздов пазар“ |
| 18. | ул. „Д. Цончев“ |
| 19. | ул. „Д-р Вълкович“ |
| 20. | ул. Д-р „Костаки Пеев“ |
| 21. | ул. „Драва“ |
| 22. | ул. „Драган Манчов“ |
| 23. | ул. „Драган Цанков“ |
| 24. | ул. „Екзарх Йосиф“ |
| 25. | ул. „Железарска“ |
| 27. | ул. „Загреб“ |
| 28. | ул. „Златарска“ |
| 29. | ул. „Златибор“ |
| 30. | ул. „Златю Бояджиев“ |
| 31. | ул. „Ибър“ |
| 32. | ул. „Иван Вазов“ |
| 33. | ул. „Иглика“ |
| 34. | ул. Йоаким Груев“ |
| 35. | ул. Йордан Йовков“ |
| 36. | ул. „Йосиф Шнитер“ |
| 37. | пл. „Капана“ |
| 38. | ул. „Кап. Андреев“ |
| 39. | ул. „Кап. Райчо“ |
| 40. | ул. „К. Фотинов“ |
| 41. | ул. „Кирил Христов“ |
| 42. | ул. „К. Иречек“ |
| 43. | бул. „Княгиня Мария Луиза“ |
| 44. | ул. „Кожухарска“ |
| 45. | ул. „Кракра“ |
| 46. | ул. „Крали Марко“ |
| 47. | ул. „Кръстю Пастухов“ |
| 48. | ул. „Любен Каравелов“ |
| 49. | ул. „Май“ |
| 50. | ул. „Мария Кюри“ |
| 51. | бул. „Марица“ - север |
| 52. | бул. „Марица“ - юг |
| 53. | ул. „Никола Козлев“ |
| 54. | ул. „Никола Палаузов“ |
| 55. | ул. „Одрин“ |
| 56. | ул. „Опълченска“ |
| 57. | ул. „Отец Паисий“ |
| 58. | ул. „Павел Куртевич“ |
| 59. | ул. „Петко Каравелов“ |
| 60. | ул. „Петьофи“ |
| 61. | ул. „Петко Ю. Тодоров“ |
| 62. | пл. „Понеделник пазар І“ |
| 63. | пл. „Понеделник пазар ІІ“ |
| 64. | ул. „Радецки“ |
| 65. | бул. „Руски“ |
| 66. | ул. „Св. Климент“ |
| 67. | ул. „Св. Св. Кирил и Методи“ |
| 68. | ул. „Скайлер“ |
| 69. | ул. „Сливница“ |
| 70. | пл. „Сливница“ |
| 71. | ул. „Софроний Врачански“ |
| 72. | ул. „Стефан Веркович“ |
| 73. | ул. „Съгласие“ |
| 74. | ул. „Тодор Каблешков“ |
| 75. | ул. „Тракия“ |
| 76. | ул. „Филип Македонски“ |
| 77. | ул. „Хан Кубрат“ |
| 78. | ул. „Хан Пресиян“ |
| 79. | ул. „Хр. Г. Данов“ |
| 80. | ул. „Христо Дюкмеджиев“ |
| 81. | ул. „Цанко Дюстабанов“ |
| 82. | ул. „Цар Иван Александър“ |
| 83. | ул. „Цар Иван Асен“ |
| 84. | ул. „Цар Калоян“ |
| 85. | ул. „Цар Самуил“ |
| 86. | ул. „Цариброд“ |
| 87. | ул. „Цоко Каблешков“ |
| 88. | ул. „Шилер“ |
| 89. | ул. Юрий Венелин |
| 90. | ул. „Абаджийска” |
| 91. | ул. „Кирил Попов” |
| 92. | ул. „Константин Стоилов” |
| 93. | ул. „Криволак” |
| 94. | ул. „Никола Петков" |
| 95. | ул. „Иван Андонов" |
| 96. | ул. „Захари Стоянов" |
| 97. | ул. „Йоаким Кърчовски" |
| 100. | ул. „Йордан Йовков" |
| 101. | ул. „Леонардо Да Винчи" |
| 102. | ул. „Петър Парчевич" |
| 103. | ул. „Димчо Дебелянов" |
| 104. | ул. „Георги Раковски" |
| 105. | ул. „Щросмаер" |
| 106. | бул. „България“ |
| 107. | ул. „Ген. Данаил Николаев“ |
| 108. | ул. „Мечников“ |
| 109 | ул. „Елиезер Калев“ |

**§4. Да се измени чл. 11, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 11**, **ал.1.** „Установяване на заплащането и контрола на действителното времетраене на паркирането в "Синя зона” става с предварително закупен от водача талон, чрез изпращане на кратко съобщение на мобилен оператор (SMS), чрез таксуване от паркинг-автомат, с представен пропуск за домуващи, с разрешително за предплатена услуга, с карта издадена при условията на чл. 17 от настоящата наредба или по друг начин, определен със Заповед на Кмет на община Пловдив.“;

**§5. Създава се нова алинея 3 към чл. 11 със следния текст:**

**Чл.11, ал.3** „Таксуването се извършва веднага след заемане на място в "Синя зона“.

**§6. Да се измени чл. 13** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 13**. „Дейностите по продажба талоните за паркиране, предоставянето на SMS-услугата и паркинг автомати, както и всички други дейности по обслужване на зоната, заедно или поотделно, могат да се извършват от общинска администрация чрез нейно звено или чрез възлагане на външен изпълнител.“

**§7. Да се измени и допълни чл.17, ал. 3** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 17**, **ал. 3** „Пропускът може да бъде със срок до 1 /една/ година, като предоставеното с него право на паркиране се ползва за брой до две моторни превозни средства на жилище, независимо от броя на семействата, живущи в него.“

**§8. Да се измени и допълни чл.32, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 32**, **ал. 1.** „В случаите на чл. 31, при освобождаване на автомобила от предварително публично оповестеното място – охраняем паркинг, собственикът на автомобила или упълномощен негов представител заплаща цената за престой в "Синя зона”, разхода за принудителното задържане, разхода по преместването и транспортирането му, както и таксата за отговорното пазене на ППС. В случаите, когато е започнато преместване (репатриране) на неправилно паркирано ППС и са поставени минимум две закрепващи скоби, и собственикът му се яви на мястото с желание да го освободи, се заплаща половината от стойността на преместването (репатрирането).“

**§9. Да се отмени чл. 41** от сегашната Наредба за реда за спиране, престой и паркиране на пътни превозни средства на територията на Община Пловдив.

При изработването на проекта на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**1. Принцип на необходимост** – необходимо е приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив с оглед необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство.

**2. Принцип на обоснованост** – Наредбата е в съответствие със Закона за пътищата и Закона за движение по пътищата.

**3. Принципите на предвидимост и откритост** са спазени – проектът с мотивите е публикуван на официалния сайт на община Пловдив за становища и предложения от заинтересованите групи.

**4. Принципът на съгласуваност** – проектът с мотивите, чрез сайта на община Пловдив, публично са предоставени на заинтересованите групи, като са взети предвид изразените становища от проведени дискусии в състава на общинската администрация.

**5. Принципът на субсидиарност, пропорционалност и стабилност** – чрез Наредбата за изменение и допълнение на Наредбата за реда за спиране, престой и паркиране на пътни превозни средства на територията на община Пловдив ще се измени и допълни Наредбата за реда за спиране, престой и паркиране на пътни превозни средства на територията на община Пловдив.

**III. Цел на наредбата**

Създаване на ефективна организация на паркирането и мобилността на територията на град Пловдив, защита сигурността на пешеходците в града.

**IV. Финансови средства, необходими за прилагането на наредбата**

За прилагане на измененията и допълненията в Наредбата за реда за спиране, престой и паркиране на пътни превозни средства на територията на Община Пловдив не е необходимо разходването на бюджетни средства.

**V. Очаквани резултати**

Законосъобразност на подзаконовия нормативен акт и правилно приложение на материалния закон. Изменението на Наредбата ще съответства на Закона за нормативните актове и Закона за движение по пътищата. Ще се избегнат предпоставките за нарушаване на правата гражданите на територията на община Пловдив.

**VI. Анализ за съответствие с правото на Европейския съюз**

Предлаганото изменение на Наредбата за реда за спиране, престой и паркиране на пътни превозни средства на територията на Община Пловдив е в съответствие с нормативните актове от по-висока степен, както и с тези на европейското законодателство.

Приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив е подзаконов нормативен акт за прилагане на отделни разпоредби от Закона за нормативните актове, Закона за пътищата, Закона за движение по пътищата, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на Република България.

Проектът на подзаконовия нормативния акт - Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив е публикуван на официалната страница на Община Пловдив на 18.11.2020 г.

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

В рамките на законовия 30 дневен срок за обществени консултации ще бъдат взети предвид предложенията и становищата по проекта на Наредбата за реда за спиране, престой и паркиране на пътни превозни средства на територията на община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания:** чл.21, ал.1, т. 23 и ал. 2 от ЗМСМА, чл. 8 от ЗНА, във връзка с чл.19, ал.1, т.2 от Закона за пътищата /ЗП/, параграф 1, т.1 от Наредба №1 за организиране на движението по пътищата /обн. ДВ бр.13/10.02.2001 год./, издадена от МРРБ, на основание чл.3, ал.3 от Закона за движение по пътищата /ЗДвП/, във вр. с чл.19, ал.1, т.2 и ал.2, т.5 от Закона за пътищата, във вр. чл. 99, ал. 1 от ЗДВП, при спазване на изискванията на чл. 75-79 от АПК,във връзка с чл.11, ал.3, чл.15, ал.1, чл.26 и чл. 28, ал. 1 и ал. 2 от ЗНА.

**Фактически основания:** Приемане на по-пълна, ефективна и структурирана нормативна уредба, която регламентирареда за паркиране на територията на град Пловдив. Необходимостта от синхронизиране на текстовете на Наредбата с нормативните актове от по-висока степен и по конкретно: ЗНА и ЗДВП, както и с тези на европейското законодателство.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив, както следва:

**§1.Да се измени името на** Наредбата за реда за спиране, престой и паркиране на пътни превозни средства на територията на община Пловдив като същата се именува на: **Наредба за организацията на движението на територията на община Пловдив**

**§2. Да се измени и допълни чл. 10, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 10, ал.1.** „На територията на града се определят райони, пътища или части от пътища за зони за платено и безплатно паркиране /"Синя зона”/ в определени часове на денонощието, от понеделник до събота включително, с изключение на обявените с нормативен акт официални национални празници, в часовия диапазон от 08.30 до 18.30 часа. Таксуването се определя съобразно действителното време на паркиране в зоните за паркиране.“

**§3. Да се измени и допълни Приложение 1 към чл. 10, алинея 3** от Наредба за реда за спиране, престой и паркиране на пътни превозни средства на територията на Община Пловдив, като Приложение 1 добива следния вид:

Приложение № 1

**Списък на булеварди, улици и площади с разрешено краткотрайно платено паркиране (Синя Зона)**

|  |  |
| --- | --- |
| **№ по ред** | **Булеварди/Улици/Площади** |
| 1. | ул. „4-ти януари“ |
| 2. | ул. „Александър Екзарх„ |
| 3. | ул. „Алцеко“ |
| 4. | ул. „Ангел Кънчев“ |
| 5. | ул. „Антим I“ |
| 6. | ул. „Белград“ |
| 7. | ул. „Бетовен“ |
| 8. | ул. „Брезовска“ |
| 9. | ул. „Булаир“ |
| 10. | ул. „Васил Левски“ |
| 11. | ул. „В. Търново“ |
| 12. | ул. „В. Юго“ |
| 13. | ул. „Висла“ |
| 14. | ул. „Георги Бенковски“ |
| 15. | ул. „Г. М. Димитров“ |
| 16. | ул. „Густав Вайганд“ |
| 17. | пл. „Гроздов пазар“ |
| 18. | ул. „Д. Цончев“ |
| 19. | ул. „Д-р Вълкович“ |
| 20. | ул. Д-р „Костаки Пеев“ |
| 21. | ул. „Драва“ |
| 22. | ул. „Драган Манчов“ |
| 23. | ул. „Драган Цанков“ |
| 24. | ул. „Екзарх Йосиф“ |
| 25. | ул. „Железарска“ |
| 27. | ул. „Загреб“ |
| 28. | ул. „Златарска“ |
| 29. | ул. „Златибор“ |
| 30. | ул. „Златю Бояджиев“ |
| 31. | ул. „Ибър“ |
| 32. | ул. „Иван Вазов“ |
| 33. | ул. „Иглика“ |
| 34. | ул. Йоаким Груев“ |
| 35. | ул. Йордан Йовков“ |
| 36. | ул. „Йосиф Шнитер“ |
| 37. | пл. „Капана“ |
| 38. | ул. „Кап. Андреев“ |
| 39. | ул. „Кап. Райчо“ |
| 40. | ул. „К. Фотинов“ |
| 41. | ул. „Кирил Христов“ |
| 42. | ул. „К. Иречек“ |
| 43. | бул. „Княгиня Мария Луиза“ |
| 44. | ул. „Кожухарска“ |
| 45. | ул. „Кракра“ |
| 46. | ул. „Крали Марко“ |
| 47. | ул. „Кръстю Пастухов“ |
| 48. | ул. „Любен Каравелов“ |
| 49. | ул. „Май“ |
| 50. | ул. „Мария Кюри“ |
| 51. | бул. „Марица“ - север |
| 52. | бул. „Марица“ - юг |
| 53. | ул. „Никола Козлев“ |
| 54. | ул. „Никола Палаузов“ |
| 55. | ул. „Одрин“ |
| 56. | ул. „Опълченска“ |
| 57. | ул. „Отец Паисий“ |
| 58. | ул. „Павел Куртевич“ |
| 59. | ул. „Петко Каравелов“ |
| 60. | ул. „Петьофи“ |
| 61. | ул. „Петко Ю. Тодоров“ |
| 62. | пл. „Понеделник пазар І“ |
| 63. | пл. „Понеделник пазар ІІ“ |
| 64. | ул. „Радецки“ |
| 65. | бул. „Руски“ |
| 66. | ул. „Св. Климент“ |
| 67. | ул. „Св. Св. Кирил и Методи“ |
| 68. | ул. „Скайлер“ |
| 69. | ул. „Сливница“ |
| 70. | пл. „Сливница“ |
| 71. | ул. „Софроний Врачански“ |
| 72. | ул. „Стефан Веркович“ |
| 73. | ул. „Съгласие“ |
| 74. | ул. „Тодор Каблешков“ |
| 75. | ул. „Тракия“ |
| 76. | ул. „Филип Македонски“ |
| 77. | ул. „Хан Кубрат“ |
| 78. | ул. „Хан Пресиян“ |
| 79. | ул. „Хр. Г. Данов“ |
| 80. | ул. „Христо Дюкмеджиев“ |
| 81. | ул. „Цанко Дюстабанов“ |
| 82. | ул. „Цар Иван Александър“ |
| 83. | ул. „Цар Иван Асен“ |
| 84. | ул. „Цар Калоян“ |
| 85. | ул. „Цар Самуил“ |
| 86. | ул. „Цариброд“ |
| 87. | ул. „Цоко Каблешков“ |
| 88. | ул. „Шилер“ |
| 89. | ул. Юрий Венелин |
| 90. | ул. „Абаджийска” |
| 91. | ул. „Кирил Попов” |
| 92. | ул. „Константин Стоилов” |
| 93. | ул. „Криволак” |
| 94. | ул. „Никола Петков" |
| 95. | ул. „Иван Андонов" |
| 96. | ул. „Захари Стоянов" |
| 97. | ул. „Йоаким Кърчовски" |
| 100. | ул. „Йордан Йовков" |
| 101. | ул. „Леонардо Да Винчи" |
| 102. | ул. „Петър Парчевич" |
| 103. | ул. „Димчо Дебелянов" |
| 104. | ул. „Георги Раковски" |
| 105. | ул. „Щросмаер" |
| 106. | бул. „България“ |
| 107. | ул. „Ген. Данаил Николаев“ |
| 108. | ул. „Мечников“ |
| 109 | ул. „Елиезер Калев“ |

**§4. Да се измени чл. 11, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 11**, **ал.1.** „Установяване на заплащането и контрола на действителното времетраене на паркирането в "Синя зона” става с предварително закупен от водача талон, чрез изпращане на кратко съобщение на мобилен оператор (SMS), чрез таксуване от паркинг-автомат, с представен пропуск за домуващи, с разрешително за предплатена услуга, с карта издадена при условията на чл. 17 от настоящата наредба или по друг начин, определен със Заповед на Кмет на община Пловдив.“;

**§5. Създава се нова алинея 3 към чл. 11 със следния текст:**

**Чл.11, ал.3** „Таксуването се извършва веднага след заемане на място в "Синя зона“.

**§6. Да се измени чл. 13** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 13**. „Дейностите по продажба талоните за паркиране, предоставянето на SMS-услугата и паркинг автомати, както и всички други дейности по обслужване на зоната, заедно или поотделно, могат да се извършват от общинска администрация чрез нейно звено или чрез възлагане на външен изпълнител.“

**§7. Да се измени и допълни чл.17, ал. 3** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 17**, **ал. 3** „Пропускът може да бъде със срок до 1 /една/ година, като предоставеното с него право на паркиране се ползва за брой до две моторни превозни средства на жилище, независимо от броя на семействата, живущи в него.“

**§8. Да се измени и допълни чл.32, ал. 1** от сегашната Наредба за реда за спиране, престой и паркиране на пътни превозни средства на територията на Община Пловдив, като същият добива следния вид:

**Чл. 32**, **ал. 1.** „В случаите на чл. 31, при освобождаване на автомобила от предварително публично оповестеното място – охраняем паркинг, собственикът на автомобила или упълномощен негов представител заплаща цената за престой в "Синя зона”, разхода за принудителното задържане, разхода по преместването и транспортирането му, както и таксата за отговорното пазене на ППС. В случаите, когато е започнато преместване (репатриране) на неправилно паркирано ППС и са поставени минимум две закрепващи скоби, и собственикът му се яви на мястото с желание да го освободи, се заплаща половината от стойността на преместването (репатрирането).“

**§9. Да се отмени чл. 41** от сегашната Наредба за реда за спиране, престой и паркиране на пътни превозни средства на територията на Община Пловдив.

**Преходни и заключителни разпоредби**

**§ 1.** Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив ((Приета с Решение № 14, взето с Протокол № 1 от 19.01.2012 г., в сила от 1.02.2012 г.; Изм. и доп. с Р. № 99, пр. № 5 от 15.03.2012г; Изм. и доп. с Р. № 245, пр. № 12 от 28.06.2012г; Изм. и доп. с Р. № 395, пр. № 16 от 27.09.2012 г.; Изм. и доп. с Р. № 445, пр. № 23 от 18.12.2013 г.; Изм. и доп. с Р. № 289, пр. № 15 от 11.09.2014 г.; Изм. и доп. с Р. № 124, пр. № 8 от 23.04.2015 г.;Изм. и доп. с Р. № 195, пр. № 11 от 04.06.2015 г.; Изм. и доп. с Р. № 224, пр. № 12 от 18.06.2015 г.; Изм. и доп. с Р. № 335, пр. № 14 от 27.08.2015 г.; Изм. и доп. с Р. № 157, пр. № 6 от 14.04.2016 г.; Изм. и доп. с Р. № 205, пр. № 7 от 17.05.2016 г.; Изм. и доп. с Р. № 400, пр. № 15 от 13.09.2016 г.; Изм. и доп. с Р. № 245, пр. № 14 от 27.07.2017 г.; Изм. и доп. с Р. № 369, пр. № 19 от 26.10.2017 г.; Изм. и доп. с Р. № 415, пр. № 19 от 12.11.2018 г., изм. и доп. Решение № ……., взето с протокол № … от ……………….г., на Общински съвет – Пловдив, влиза в сила с влизането в сила на нормативния акт за приемането му. )

**§ 2.** Изпълнението на Наредбата се възлага на Кмета на община Пловдив.